EkBass/fiwiki-20250220-pages-articles huggingface dataset:
Hasan Habib

Hasan Habib (s. 19. huhtikuuta 1962 Karachi, Pakistan) on pakistanilaissyntyinen yhdysvaltalainen pokeriammattilainen. Hän asuu Downeyssa, Kaliforniassa. Nuoruusvuosinaan Pakistanissa Habib oli alle 14-vuotiaiden tennismestari. Hän muutti 18-vuotiaana opiskelemaan liiketaloutta Redlandsin yliopistoon. Habib aloitti pokerin käteispelaamisen vuonna 1985 ja turnaukset vuonna 1988. Vuonna 2000 Habib teki läpimurtonsa pokerimaailmassa. Hän oli neljäs World Series of Pokerin pääturnauksessa ja toinen $ 2,500 Limit Omaha Hi/Lo -kisassa. Huhtikuussa 2004 Habib sijoittui toiseksi World Poker Tourin Five-Star World Poker Classic -turnauksessa Bellagiossa ja voitti 1 372 223 dollaria. Muutamaa viikkoa myöhemmin hän voitti WSOP-rannekkeen ja 93 060 dollaria $1,500 Seven Card Stud Hi-Lo Split -turnauksessa Las Vegasissa. Vuoden lopulla hän oli seitsemäs WPT:n Five- Diamond World Poker Classicissa ja ansaitsi 108 906 dollaria. Vuonna 2005 Habib oli jälleen Five-Star World Poker Classicin finaalipöydässä. Kolmostila toi hänelle 896 375 dollaria. Syyskuussa 2005 hän voitti PokerStarsin vuosittaisen internetturnaussarjan World Championship of Online Pokerin avauskisan, 306 000 dollaria ja kultaisen rannekkeen. Elokuussa 2007 Habibin pokeriuran turnausansiot ylittivät 4,1 miljoonaa dollaria. == Lähteet == == Aiheesta muualla == * WPT:n profiili * Luokka:Yhdysvaltalaiset pokerinpelaajat Luokka:Vuonna 1962 syntyneet Luokka:Elävät henkilöt
Coming Up

Coming Up on brittiläisen Suede-nimisen yhtyeen kolmas levy. Se julkaistiin 2. syyskuuta 1996. Levyn tuotti Ed Buller ja sen julkaisi Nude Records -levy- yhtiö. ==Kappaleluettelo== # "Trash" – 4:06 # "Filmstar" – 3:25 # "Lazy" – 3:19 # "By the Sea" – 4:15 # "She" – 3:38 # "Beautiful Ones" – 3:50 # "Starcrazy" – 3:33 # "Picnic by the Motorway" – 4:45 # "The Chemistry Between Us" – 7:04 # "Saturday Night" – 4:32 Kaikki laulut Anderson/Oakes paitsi 3 & 4 Anderson ja 7 & 9 Anderson/Codling == Kokoonpano == * Brett Anderson – laulu * Richard Oakes – kitara * Simon Gilbert – rummu * Mat Osman – basso * Neil Codling – koskettimet == Lähteet == Luokka:Vuoden 1996 albumit Luokka:Sueden albumit
Alice Hathaway Lee Roosevelt

Alice Hathaway Lee Roosevelt (29. heinäkuuta 1861 – 14. helmikuuta 1884) oli Yhdysvaltain presidentti Theodore Rooseveltin ensimmäinen vaimo. Alice oli varakkaan Bostonilaisen pankkiirin George Cabot Leen ja Caroline Watts Haskel Leen tytär. Luonteensa perusteella Alice sai lempinimekseen Sunshine. Alice oli 17-vuotias tavatessaan tulevan miehensä ensi kertaa serkkunsa luona. Theodore rakastui Aliceen ensisilmäyksellä. Rooseveltit menivät naimisiin 27. lokakuuta 1880. Parilla oli yksi yhteinen tytär, Alice Roosevelt Longworth. Vain kaksi päivää tämän syntymän jälkeen 22-vuotias Roosevelt menehtyi munuaistautiin. Theodore Rooseveltin äiti Martha oli menehtynyt vain 11 tuntia aikaisemmin lavantautiin. Theodore Roosevelt oli tuolloin 25-vuotias. Alice haudattiin Green-Woodin hautausmaahan. Tytär Alice kastettiin päivä hautajaisten jälkeen. Alice Roosevelt kuoli ennen miehensä nousua Yhdysvaltain presidentiksi eikä siten koskaan ollut Valkoisen talon emäntä. Vaimonsa kuoleman jälkeen Theodore matkusteli yksin ja jätti tyttärensä vanhemman siskonsa Anna Rooseveltin hoiviin. Pari vuotta myöhemmin tuleva presidentti meni uusiin naimisiin Edith Rooseveltin kanssa, ja pariskunta kasvatti tytön muiden lastensa kanssa. == Lähteet == Roosevelt, Alice Hathaway Lee Roosevelt, Alice Hathaway Lee
Kulttuuriteollisuus

Kulttuuriteollisuus on monimerkityksinen käsite, jolla kuvataan taiteen ja kulttuurin tuotantoa markkinataloudellisesta näkökulmasta. Ensimmäisenä termin otti käyttöön Theodor Adorno kriittisenä käsitteenä 1940-luvulla: hän viittasi sillä viihteellisen kulttuurin massatuotantoon. Nykyinen merkitys sai alkunsa 1980-luvulla. Kulttuuriteollisuus on tullut suomen kieleen käännöslainana englannista (cultural industry). Industry tarkoittaa tässä yhteydessä ennemminkin toimialaa kuin teollisuutta, mutta toisaalta käsite yhdistää taiteellisen luovuuden ja taloudellisen tuotannon. Opetusministeriön kulttuuriteollisuustyöryhmän mukaan käsite voidaan määritellä usealla tasolla: # Ylimmällä tasolla se on merkityssisältöihin perustuvaa tuotantoa, jolloin siihen kuuluu myös perinteistä teollisuutta kuten esimerkiksi vaateteollisuus, jolla on vaikkapa tuotemerkkien kautta kuluttajalle sosiaalista tai symbolista merkitystä. # Toisella tasolla siihen kuuluu taiteen ja kulttuurin tekeminen sen synnystä aina jakeluun asti. Tällöin siihen kuuluvat luovan taiteen alueet kuten esimerkiksi kirjallisuus, musiikki, teatteri ja elokuva sekä järjestelmät, joilla niitä tuotetaan ja jaetaan. # Kolmannella tasolla määrittelyssä on mukana teosten kopioitavuus ja käsitettä rajaa kaupallinen menestys sekä laaja yleisö. Käsite kattaa tässä tapauksessa elokuvan, television, radion, kustannustoiminnan, ääniteteollisuuden, ja kulttuurinen sisältötuotannon. # Alimmalla tasolla käsite voi tarkoittaa kulttuuriyrittäjyyttä. == Katso myös == * Viihdeteollisuus ==Lähteet== Luokka:Teollisuus Kulttuuriteollisuus pt:Indústria cultural
Messier 37

Messier 37 (M37, NGC 2099) on Ajomiehen tähdistössä sijaitseva avoin tähtijoukko, jonka Giovanni Batista Hodierna löysi ennen vuotta 1654. M37 on ajomiehen tähdistön kirkkaimpia syvän taivaan kohteita, sisältäen jopa 150 yli 12,5 magnitudin tähteä. Kaikkiaan joukko käsittää noin 500 tähteä. Pimeältä taivaalta kohde näkyy myös helposti paljain silmin utuisena pallona. Huonommissa olosuhteissa riittää jo kaukoputken etsin tai pienet kiikarit. == Lähteet == == Aiheesta muualla == * * * Luokka:Perseuksen haara 037 M037 2099
Lepo Sumera

Lepo Sumera (8. toukokuuta 1950 Tallinna – 2. kesäkuuta 2000 Tallinna) oli virolainen klassisen musiikin säveltäjä. Häntä on pidetty maansa tärkeimpänä sinfonikkona Eduard Tubinin jälkeen. Sumera sai sävellysopetusta aluksi Veljo Tormikselta ja Heino Elleriltä. Ellerin kuoltua vuonna 1970 Sumeraa opetti Heino Jürisalu. Sumera työskenteli äänitarkkailijana Viron radiossa 1971–1980 ja täydensi sävellysopintojaan Moskovassa 1979–1982. Sumera toimi Viron kulttuuriministerinä vuosina 1989–1992. Hän opetti Viron musiikkiakatemiassa vuodesta 1978, professorina vuodesta 1993, ja piti useita mestarikursseja eri maissa ja oppilaitoksissa. Sumera sävelsi muun muassa kuusi sinfoniaa, sellokonserton, pianokonserton, useita orkesteriteoksia (muun muassa Heino Ellerin muistoksi orkesteriteoksen In memoriam), elokuvamusiikkia, elektronisia ja multimediateoksia ja kamarimusiikkia. Sumeran tuotantoa on Viron lisäksi esitetty melkein kaikissa Euroopan maissa, Yhdysvalloissa, Kanadassa, Australiassa ja Kuubassa.Virolaisen musiikin tiedotuskeskus. Levytyksiä, muun muassa kaikki sinfoniat, ovat julkaisseet BIS, Antes ja Melodija. Lepo Sumeran puoliso oli pianisti Kersti Einasto vuodesta 1972. Heille syntyi kolme lasta. Säveltäjä menehtyi sydänvikaan vuonna 2000, Tšaikovskin lailla pian 6. sinfoniansa kantaesityksen jälkeen. == Lähteet == == Aiheesta muualla == *Sumera-seura – tarkat tiedot teoksista ja niitten esityksistä, elämäkerta ym Luokka:Virolaiset säveltäjät Luokka:Viron kulttuuriministerit Luokka:Viron SNT:n kansankomissaarit ja ministerit Luokka:Vuonna 1950 syntyneet Luokka:Vuonna 2000 kuolleet
Messier 38

Messier 38 (M38, NGC 1912) on Ajomiehen tähdistössä sijaitseva avoin tähtijoukko. Se sijaitsee noin 4 200 valovuoden etäisyydellä Maasta. Sen lähellä, noin 30 kaariminuutin päässä, on NGC 1907 joka on myös avoin tähtijoukko. Giovanni Batista Hodierna löysi Messier 38:n ennen vuotta 1654, ja samalla hän löysi myös Messier 36:n ja Messier 37:n. Guillaume Le Gentil löysi sen sekä Messier 36:n vuonna 1749. Charles Messier lisäsi sen luetteloonsa 25. syyskuuta 1764. == Lähteet == == Aiheesta muualla == * * Luokka:Perseuksen haara 038 M038 1912
Sauhu-Santtu

Sauhu-Santtu on lastenohjelma Pikku Kakkosessa esitetyn ohjelman kotitonttu. Hän asui Kotolaisten omakotitalon puuhellassa. Sauhu-Santtua on tehty viisitoista jaksoa. == Jaksot == # Puuhellan uusi asukas # Sauhu-Santtu asettuu taloksi # Tutkimusmatka # Avain on kadonnut # Suursiivous # Isäntä on uneton # Murtovaras # Sauhu-Santtu rakastuu # Santtu urheilee # Aavikon armoilla # Puku-Jussin kotiin paluu # Hammastaksat nousevat # Haamujahti # Vaatehuoneessa on koi! # Jouluvakoilua ==Rooleissa== * Sauhu-Santtu - Tom Lindholm * Sauhu-Anttu - Jukka Sipilä * Lentäjä Eto-Epeli - Hannu Valtonen * Nukku-Liisa - Helena Kallio * Barbi - Christa Laurila * Pölypunkki - Pekka Salo * Puku-Jussi - Ola Tuominen * Meiju Hammaskeiju - Mari Turunen * Hihhulihei - Ola Tuominen * Joulutonttu Iivari - Riku Suokas * Kertoja - Martti Silvennoinen ==Tekijät== * Käsikirjoitus - Pauli Heikkilä * Musiikki - Safka Pekkonen * Puvustaja - Eija-Riitta Alhainen * Naamioitsija - Maarit Leimu * Grafiikka - Markku Lyytinen * Kuvaussihteeri - Ulla-Maija Varjo * Tuottaja - Jarmo Oksa * Työryhmä - Rauno Haikonen, Riikka Hakala, Pirjo Hakkarainen, Sari Honkanen, Saara Joro, Tuomo Kaatranen, Erkki Paavilainen, Rauno Pulli, Sakari Salo, Seppo Selkälä ==Lähteet== *http://www.yle.fi/pikkukakkonen/historiikki/sauhu_santtu/sauhu_santtu.html Luokka:Pikku Kakkosen ohjelmat
Daniel Johns

Daniel Paul Johns (s. 22. huhtikuuta 1979) on australialainen muusikko, joka tunnetaan Silverchair-yhtyeen laulaja-kitaristina. Johns kasvoi Uuden Etelä- Walesin Newcastlessa ja perusti Silverchairin yhdessä Ben Gilliesin ja Chris Jouannoun kanssa. Yhtyeen ensimmäinen albumi oli Frogstomp vuonna 1995. Johns on ilmoittanut kärsineensä anoreksiasta.http://www.smh.com.au/articles/2004/06/05/1086377186083.html?from=storylhs Lisäksi hänellä on aiemmin ollut masennuksen oireita ja vainoharhoja.http://www.mtv.com/news/articles/1434065/19990614/silverchair.jhtml Tällä hetkellä Johns toimii yhä Silverchairissa, joka on Frogstompin jälkeen julkaissut kolme uutta studioalbumia: Freak Show (1997), Neon Ballroom (1999) ja Diorama (2002). Young Modern julkaistiin vuonna 2007. Muusikko oli naimisissa Natalie Imbruglian kanssa. Johnsilla on ollut myös muita projekteja kuten "The dissociatives", sekä akustista pop materiaalia työstävä vielä työnimellä kulkeva "Hathaway/Palmer". == Lähteet == Luokka:Australialaiset laulajat Luokka:Australialaiset kitaristit Luokka:Vuonna 1979 syntyneet Luokka:Elävät henkilöt
Isokasuaari

Isokasuaari (Casuarius unappendiculatus) on suuri yli 150 cm korkea lentokyvytön lintu, jolla on kova ja jäykkä, musta höyhenpeite, sininen iho kasvoissa ja kypärä pään päällä. Sillä on kirkkaanpunaisen tai kirkkaankeltaisen värinen niska. Jalat ovat suuret ja voimakkaat, ja niissä on sisävarpaassa on tikarinmuotoinen kynsi. Molemmat sukupuolet ovat samannäköisiä. Naaraat ovat suurempia kuin koiraat. Kuten muutkin kasuaarit, isokasuaari on arka ja yksin elävä lintu. Se elää rannikkosoilla ja sademetsissä Uuden-Guinean pohjoisosissa. Se syö pääasiassa hedelmiä mutta myös pieniä eläimiä. Lisääntymisaikana moniavioinen naaras jättää 3–5 munaa hyvin naamioituun pesään valmiiksi koirasta varten. Sen jälkeen naaras jättää pesän ja munat ja lähtee etsimään toista koirasta. Koiras kasvattaa poikaset yksin noin 9 kuukaudessa. == Lähteet == Luokka:Kasuaarilinnut
Peirithoos

Peirithoos oli kreikkalaisessa mytologiassa lapiittien kuningas ja Hippodameian aviomies. Hän oli joko Dian ja Iksionin tai Dian ja Zeuksen poika. Theseuksen paras ystävä Nestor lukee sankarukset oman nuoruutensa aiemman sukupolven sankereiden joukkoon: "vahvimmat miehet, mitä maa on kantanut päällänsä, vahvimmat miehet vahvimpia vihollisia, villejä vuoristoheimoja, jotka he perin pohjin tuhosivat, vastaan". Ilias i Merkkiäkään sellaisesta suullisesta perimätiedosta, jonka Homeroksen kuulijat olisivat tunnistaneet Nestorin viitteistä, ei ole säilynyt eepoksissa. Niissä jaksoissa, jotka ovat säilyneet, Peirithoos on kuullut huhuja Theseuksen rohkeudesta ja voimasta taisteluissa, mutta tahtoi saada asiasta todisteita. Hän ajoi Theseuksen karjalauman pois Marathonista, ja Theseus lähti ajamaan häntä takaa. Peirithoos tarttui aseisiin, ja kun he sitten kohtasivat toisensa, molemmat vaikuttavat toisistaan niin, että he vannoivat keskenään ystävyyden valan. He auttoivat metsästämään Kalydonin metsäkarjua. Myöhemmin Peirithoos oli aikeissa naida Hippodameian. Kentaurit olivat juhlissa vieraina, mutta juhlien edetessä he juopuivat ja yrittivät siepata juhlien naispuolisia vieraita – Hippodameia mukaan luettuna. Lapiitit voittivat tästä seuranneen taistelun, josta tuli suosittu aihe kreikkalaiseen taiteeseen. Theseus ja Peirithoos antoivat lupauksen avioitua Zeuksen tyttärien kanssa. Theseus valitsi Helenan, ja niin he sieppasivat tämän pitääkseen hänet kunnes hän olisi tarpeeksi vanha avioon. Peirithoos puolestaan valitsi Persefonen, Haadeen puolison. He jättivät Helenan Theseuksen äidin, Aithran, luo ja matkustivat manalaan Haadeen valtakuntaan siepatakseen Persefonen. Haades teeskenteli olevansa vieraanvarainen ja järjesti pidot, mutta heti kun miehet istuivat alas, käärmeet kietoituivat heidän jalkojensa ympärille pitäen heidän paikoillaan. Herakles vapautti Theseuksen, mutta hänen yrittäessään vapauttaa Peirithoosta maa alkoi järkkyä hänen allaan. Theseus palatessa Ateenaan Dioskuurit olivat vieneet Helenan Aithran takaisin Spartaan. Peirithoos jäi Haadeeseen ikuisiksi ajoiksi. ==Lähteet== Luokka:Kreikkalainen mytologia
Ironcross

Ironcross oli ensimmäisiä suomalaisia heavy metal -yhtyeitä. Se perustettiin Turussa vuonna 1976. Yhtyeen perustajajäsenet olivat Esa ”Gona” Leinonen, Kimmo Vanne, Pekka ”Buddy” Nummela ja Tero Ovaska. Yhtye aloitti coverkappaleilla, mutta siirtyi pian esittämään omaa materiaalia, jonka pääosin sävelsi ja sanoitti Esa Leinonen. Ironcrossin tunnetuin levy lienee EMI-levy-yhtiölle tehty kolmoslevy Too Hot to Rock (1987). Samana keväänä Ironcross vietti kuusi viikkoa Yhdysvalloissa tehden samalla muutaman klubikeikan New Yorkissa ja Los Angelesissa. Yhtyeen viimeiseksi julkaisuksi jäi lähinnä promokäyttöön tehty single "Immoral Love" (1989). Suunnitelmat ja materiaali olivat valmiina nelosalbumiakin varten, mutta hanke kaatui siihen, että Leinonen kääntyi yllättäen Jehovan todistajaksi. Ironcrossin jälkeen vain rumpalit Esko Mänty-Sorvari ja Jari ”Jimbo” Mäkeläinen ovat aktiivisesti toimineet soittokuvioissa. Ensin mainitun myöhempiä bändejä ovat Skädäm, Sharonees ja Cold Sweat. Mäkeläinen taas on soittanut Wardancessa, Battagliassa ja House of Mirrorsissa. Lisäksi hän soitti sessiopohjalta brittiläisen WildKard-yhtyeen levyllä Megalomania (2007). Kesällä 2012 Mäkeläinen auttoi Lordia festarikeikoilla, kun yhtye jäi kuolemantapauksen takia yht'äkkiä ilman rumpalia. Cold Sweat nauhoitti kaksi Steel Warrior -levyn sessioista ylijäänyttä raitaa, "Searching for love" ja "Running for the diamonds", toiselle albumilleen Broadcast Interference (2013). Vokalistina Cold Sweatissa toimii Mänty-Sorvarin veli Jukka ”Frogley” Mänty-Sorvari (Yö, Skädäm). Ironcrossin hajottua ja Leinosen ryhdyttyä vakaumukselliseksi Jehovan todistajaksi hän on sittemmin jatkanut myös musiikin tekemistä rumpalina ja laulajana uskonveljiensä kanssa bluesrock/latino-yhtyeessä nimeltä Coyotes. == Pääasialliset jäsenet == * Tyrone ”Gona” Tougher (Esa Leinonen) – laulu, rummut * Jon Steeler (Ari Suomi) – kitara, laulu * Case Roberts (Kari Laihonen) – koskettimet * Buddy McSchulz (Pekka Nummela) – basso * Jimmy Hammer (Jari Mäkeläinen) – rummut Lisäksi yhtyeessä ovat soittaneet: * Esko ”Eddy” Mänty-Sorvari – rummut (Bloodhounds ja Steel Warrior) * Kimmo Vanne – kitara (Bloodhounds) * Jari ”Mizz” Lundqvist – kitara ("Let's Get Down to Business" -single) * Peter Bredbacka – kitara (Uusi Musa -kokoelma) * Tero Ovaska – basso == Diskografia == === Albumit === * * * === Singlet === * ”Let's Get Down to Busines” / ”Harder Than Stone” (1982) * ”Get Down and Get Away” / ”Not Good for Your Health” (1984) * ”Too Hot to Rock” / ”Paradise of Stars” (1986) * ”Immoral Love” / ”Eye for an Eye” (1989) == Aiheesta muualla == * Ironcrossin puolivirallinen Myspace-sivu * Too Hot to Rockin arvostelu Imperiumissa * Esa Leinosen haastattelu, Vartiotorni 4/13 Luokka:Suomalaiset metalliyhtyeet
John Cernuto

John Cernuto (s. 10. tammikuuta 1944 Jersey City, New Jersey) on yhdysvaltalainen pokeriammattilainen. Häntä kutsutaan lempinimellä "Miami John". Cernuton suosikkipelimuoto on omaha hi-lo<. Cernuto on urallaan voittanut kolme WSOP-ranneketta. == Ennen pokeriuraa == Cernuto valmistui Floridan valtionyliopistosta pääaineenaan rahoitus. Valmistumisensa jälkeen hän työskenteli lennonjohtajana. Kun Ronald Reagan erotti lennonjohtajat vuoden 1981 lakon aikana, Cernuto aloitti pokeriammattilaisuuden. == Pokeriura == === World Series of Poker === Cernuto oli World Series of Pokerin (WSOP) finaalipöydässä ensimmäistä kertaa vuonna 1989 5 000 dollarin seven-card stud -turnauksessa. Loppupelipöydässä pelasivat myös muun muassa David Sklansky, Gabe Kaplan ja Humberto Brenes. Cernuto oli lopulta neljäs Don Holtin voittamassa turnauksessa ansaiten 26 950 dollaria. ==== WSOP-rannekkeet ==== Vuosi Turnaus Voittosumma (USD) 1996 $1,500 Seven Card Stud Split 147 000 1997 $2,000 No Limit Hold'em 259 150 2002 $1,500 Limit Omaha 73 320 === Muut pokerisaavutukset === Cernuto voitti Wienissä järjestetyn kolmannen World Heads-Up Poker Championship -turnauksen vuonna 2003. Ykköspalkinto oli 60 000 euroa. World Poker Tourilla (WPT) hän on ollut finaalipöydässä kerran: John Galen voittamassa tammikuussa 2005 järjestetyssä PokerStarsin Caribbean Poker Adventure -turnauksessa neljäs. Elokuussa 2007 Cernuton pokeriuran turnausansiot ylittivät 4,2 miljoonaa dollaria. == Blackjack == Cernuto on pelannut blackjackia Ultimate Blackjack Tourilla. == Lähteet == == Aiheesta muualla == * Luokka:Yhdysvaltalaiset pokerinpelaajat Luokka:Vuonna 1944 syntyneet Luokka:Elävät henkilöt
Mission Impossible

Mission Impossible voi viitata seuraaviin asioihin: === Elokuvat === * Mission: Impossible, toimintaelokuvien sarja: ** Vaarallinen tehtävä, 1996 ** Vaarallinen tehtävä II, 2000 ** Vaarallinen tehtävä III, 2006 ** Mission: Impossible – Ghost Protocol, 2011 ** Mission: Impossible – Rogue Nation, 2015 ** Mission: Impossible – Fallout, 2018 **Mission: Impossible 7, 2022 === TV- sarjat === * Vaarallinen tehtävä, vuosina 1966–1973 tehty tv-sarja * Vaarallinen tehtävä, vuosina 1988–1990 tehty tv-sarja === Videopelit === * Mission: Impossible (Nintendo Entertainment System) * Mission: Impossible (vuoden 1998 videopeli) * Mission: Impossible (Game Boy Color) * Mission: Impossible – Operation Surma === Musiikki === * Mission Impossible, James Taylor Quartetin albumi
Aaron Burr

Aaron Burr, Jr. (6. helmikuuta 1756 – 14. syyskuuta 1836) oli demokraattis- republikaaninen poliitikko, joka toimi Yhdysvaltain kolmantena varapresidenttinä 1801–1805. Vallankumoussodan aikaan Burr otti osaa kenraali Benedict Arnoldin sotaretkeen Kanadaan 1775. Burr oli yksi Yhdysvaltain demokraattis-republikaanisen puolueen perustajista. Hän oli Yhdysvaltain kongressin senaattori vuosina 1791–1797 ja osallistui Yhdysvaltain presidentinvaaleihin 1800. Hän nousi Thomas Jeffersonin varapresidentiksi. 1799 hän perusti Bank of the Manhattan Companyn, josta nykyinen pankkijätti JP Morgan Chase katsoo historiansa alkaneen. Burr pyrki epäonnistuneesti New Yorkin kuvernööriksi 1804. Hän tappoi Alexander Hamiltonin kaksintaistelussa saman vuoden heinäkuussa Weehawkenissa New Jerseyssä. Burria syytettiin murhasta, ja hän pakeni etelään. Vuonna 1807 Burria syytettiin maanpetoksesta. Syytteen mukaan hän oli suunnitellut hyökkäystä Espanjan siirtokuntaan Meksikoon; joidenkin väitteiden mukaan hän suunnitteli Yhdysvaltain läntisten osavaltioiden valtausta perustaakseen oman valtakuntansa. Burr vapautettiin maanpetossyytteistä. Hän vietti aikaa Euroopassa ennen palaamistaan Yhdysvaltoihin vuonna 1812. Hän kuoli Staten Islandilla 1836. ==Lähteet== Luokka:Yhdysvaltain varapresidentit Luokka:Amerikanenglantilaiset Luokka:Vuonna 1756 syntyneet Luokka:Vuonna 1836 kuolleet
Tom Gibis

Thomas Wayne Gibis (s. 22. elokuuta 1964 West St. Paul, Minnesota) on yhdysvaltalainen ääninäyttelijä, joka tunnetaan parhaiten Shikamaru Naran roolista Naruto-animesarjassa. Gibis esiintyi Anime Expo 2006:lla yhdessä useiden muiden Naruton ääninäyttelijöiden kanssa, vaikka hänen kätensä oli murtunut. Gibis aloitti näyttelemisen televisiossa vuonna 1996 ja on useimmiten tehnyt pieniä elokuvarooleja. Ääninäyttelemisen pariin hän päätyi vuonna 2000 tehdessään ensimmäisen ääniroolinsa Digimon Zero Two -animesarjaan. Gibis opiskeli näyttelemistä ja ohjaamista Minnesotan Yliopistossa Mankatossa, josta hän valmistui vuonna 1987. ==Valikoituja rooleja== *Beautiful Girls - Peter the Eater *Digimon: Digital Monsters - Michael Washington *Naruto - Shikamaru Nara *Shinzo - Mushra ==Lähteet== ==Aiheesta muualla== * Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1964 syntyneet Luokka:Elävät henkilöt
George Clinton (poliitikko)

George Clinton (26. heinäkuuta 1739 – 20. huhtikuuta 1812) oli yhdysvaltalainen lakimies ja poliitikko. Clintonin vanhemmat olivat irlantilaislähtöisiä presbyteerejä, jotka asettuivat New Yorkin Ulsteriin. Clinton taisteli Britannian armeijassa Ranskan–Intian sodassa vuodesta 1757 alkaen. Sodan jälkeen hän opiskeli lakia ja pääsi jo vuonna 1765 piirisyyttäjäksi. Clinton toimi Yhdysvaltain varapresidenttinä vuodet 1805–1812. Hän oli virassa sekä Thomas Jeffersonin että James Madisonin kausilla. Clinton oli lisäksi New Yorkin osavaltion ensimmäinen (1777–1795) ja kolmas (1801–1804) kuvernööri. Clinton menehtyi Washingtonissa vuonna 1812 ensimmäisenä kesken kautensa kuolleena Yhdysvaltain varapresidenttinä. Clinton oli 7. helmikuuta 1770 lähtien naimisissa Sarah Cornelia Tappenin kanssa. Pari sai useita lapsia. == Lähteet == Luokka:Yhdysvaltain varapresidentit Luokka:New Yorkin kuvernöörit Luokka:Yhdysvaltalaiset juristit Luokka:Vuonna 1739 syntyneet Luokka:Vuonna 1812 kuolleet Luokka:Columbian yliopiston rehtorit
UKK-reitti

UKK-reitti eli UKK-vaellusreitti on valtakunnallinen vaellusreitti, joka on nimetty presidentti Urho Kaleva Kekkosen, innokkaan kuntoliikkujan ja liikunnan puolestapuhujan, mukaan. Reitti kulkee Pohjois-Karjalan, Kainuun, Pohjois-Pohjanmaan ja Lapin alueella. Sen päätepisteet ovat etelässä Lieksan Kolilla ja pohjoisessa Savukosken Tulppiossa. Urho Kekkonen vaelsi reitin vuonna 1957. Reitin kunto vaihtelee paikkakuntakohtaisesti. Reitti voi edetä tietä tai hyvää polkua pitkin, tai reitti voi näkyä pelkästään maalimerkintöinä puunrungoissa tai olla vain jälki kartalla. Vaellusreittiin kuuluu esimerkiksi osia vanhasta karjalaisesta kauppatiestä. UKK-reitti kuuluu Euroopan kauko­vaellus­reitti E10:een, joka alkaa Nuorgamista ja päättyy Espanjan Tarifaan ja E6:een, joka kulkee Kilpisjärveltä Kreikan Alexandroúpoliin. Reitti kulkee seuraavien kuntien alueella: Savukoski, Salla, Posio, Taivalkoski, Pudasjärvi, Puolanka, Hyrynsalmi, Ristijärvi, Kuhmo, Sotkamo, Nurmes, Juuka ja Lieksa. ==Lähteet== ==Aiheesta muualla== * Reitistä Vaeltaen Suomessa -sivuilla Luokka:Suomen vaellusreitit Luokka:Urho Kekkosen kunnianosoitukset
Paasi

Paasi voi tarkoittaa seuraavia: *paasi, iso, sileä ja laakea kivi *suomenkielinen sukunimi, jonka kantajia ovat muiden muassa: **Aku Paasi (1895–1937), punakaartilainen ja murhaaja **Anssi Paasi (s. 1955), maantieteilijä, Oulun yliopiston maantieteen professori **Kaija Paasi (1910–1989), näyttelijä **Martin Paasi (s. 1972), yritysjohtaja ja talousvalmentaja Kirjoitusasultaan samantapainen sana: *Paaši Luokka:Sukunimet
Elbridge Gerry

Elbridge Thomas Gerry (17. heinäkuuta 1744 – 23. marraskuuta 1814) oli yhdysvaltalainen valtiomies ja maansa viides varapresidentti vuodesta 1813 kuolemaansa. Gerry syntyi Massachusettsissa. Hän oli yksi Yhdysvaltain itsenäisyysjulistuksen allekirjoittajista vuonna 1776. Gerry kuului demokraattis-republikaaniseen puolueeseen ja oli useasti ehdolla Massachusettsin kuvernööriksi, joksi hän pääsi ensi kertaa 1810. Gerry valittiin James Madisonin varapresidentiksi vuonna 1813. Hän kuitenkin kuoli kesken kautensa Washingtonissa. Gerryn mukaan on nimetty käsite gerrymandering, joka tarkoittaa kyseenalaista vaalipiirien rajojen muuttelua oman puolueen menestyksen varmistamiseksi vaaleissa. Hänen väitettiin harrastaneen tätä kuvernöörikautenaan. == Lähteet == * http://www.senate.gov/artandhistory/history/common/generic/VP_Elbridge_Gerry.htm Luokka:Massachusettsin kuvernöörit Luokka:Yhdysvaltain edustajainhuoneen jäsenet Luokka:Yhdysvaltain itsenäisyysjulistuksen allekirjoittajat Luokka:Yhdysvaltain varapresidentit Luokka:Vuonna 1744 syntyneet Luokka:Vuonna 1814 kuolleet
Joe Bartholdi Jr

Joseph "Joe" N. Bartholdi Jr (s. 1980 Kalifornia) on yhdysvaltalainen pokeriammattilainen. Hän asuu Las Vegasissa, Nevadassa. Bartholdi muutti 18-vuotiaana Las Vegasiin pokerijakajana työskennelleen isänsä mukana. Hän alkoi pelata alaikäisenä, aluksi keskittyen avopokeriin ja myöhemmin texas hold 'emiin. Bartholdi aloitti ammattilaisena 21-vuotiaana, mutta hävisi suuren osan voitoistaan huonon rahavarojensa hallinnan takia. Hän alkoi pelata blackjackia ja lopulta työskenteli jakajana. Vuonna 2004 Bartholdi nosti pelivaransa 50 dollarin bonuksesta aina 250 000 dollariin asti, mutta hävisi jälleen kaiken. Vuonna 2005 Joe Cassidy maksoi Bartholdin sisään moniin World Series of Pokerin turnauksiin. 1 500 dollarin no limit hold'em -turnauksessa Bartholdi oli viides ja voitti 71 445 dollaria. Bartholdi voitti myös yhden turnauksen Ultimate Poker Challengen toisella tuotantokaudella. Huhtikuussa 2006 Bartholdi voitti World Poker Tour -kauden päättäneen World Championship -turnauksen. Voitostaan Bartholdi sai siihen mennessä kaikkien aikojen suurimman WPT:ssä maksetun palkkion, 3 760 165 dollaria.http://www.pokerisivut.com/uutiset.php?uutinen=2006_04_25_11_24_51 Viikkoa myöhemmin hän oli viides World Poker Tour Battle of Champions IV -turnauksessa. Huhtikuussa 2007 Bartholdin pokeriuran turnausansiot ylittivät neljä miljoonaa dollaria. == Lähteet == == Aiheesta muualla == * PokerPages.com:n profiili * Luokka:Yhdysvaltalaiset pokerinpelaajat Luokka:Vuonna 1980 syntyneet Luokka:Elävät henkilöt
Tykkitorni

thumb|250px|Kuivasaaren 305 mm kaksoistorni Tykkitorni on panssarilevyillä suojattu erillinen rakennelma, johon voidaan sijoittaa erilaisia ja -kokoisia tykkejä. Tavallisimmin tykkitorni on valettu tai valmistettu panssariteräksestä tehdyistä levyistä, jotka on usein asennettu kaltevuuskulmaan, jotta osuvat ammukset kimpoaisivat sivuun. Tykkejä voi olla useita, tavallisin määrä on yhdestä kahteen. Tärkeä ominaisuus on se, että tykkitornia voidaan kääntää erityisen kääntölaitteen avulla vaakasuunnassa. Tämä lisää sen käyttökelpoisuutta olennaisesti kasemattiin verrattuna. Laivoissa siirryttiin jo 1800-luvulla kasemateista tykkitorneihin: kannelle asennettuihin tykkitorneihin voitiin asentaa suurempia tykkejä vaarantamatta aluksen vakautta kuin kyljissä oleviin kasematteihin. Tässä kohdin käsitykset vaihtelivat oikeastaan valtioittain, mutta tykkitornin ylivertaisuus tuli tositilanteissa ilmi niin selkeästi, että sen läpimurto oli lopulta muotoseikka. Myös panssarivaunuissa tykkitorni syrjäytti jo ensimmäisen maailmansodan aikana alkuperäisen kylkeen asennetun kasematin; vaunun liikkuvuus ja tasapaino paranivat olennaisesti ja painopistekohdalle sijoitettu tykki saattoi olla suurempi kuin alkuperäinen. Suomalaiset ovat yhdistäneet panssarivaunut ja rannikkotykistön: eräs nykyisen rannikkopuolustuksen merkittävimpiä aseita on 100 mm tornikanuuna, joka on oikeastaan Venäjältä ostettu T-55-panssarivaunun tykkitorni; tornit ostettiin suoraan tehtaalta ilman vaunuosaa ja asennettiin kallioon louhitun bunkkerin päälle. Järjestelmä on osoittautunut käyttökelpoiseksi. Suomessa on lisäksi säilynyt eräs maailman harvoista 305 mm kaksoistykkitorneista; se on sijoitettu Kuivasaareen Helsingin edustalle ja tasavuosi-itsenäisyyspäivinä sillä ammutaan kunnialaukauksia. Maalle, tavallisimmin rannikkotykistöön, sijoitetuissa tykkitorneissa on yleensä oma itsenäinen varastotilansa ja tarvittaessa myös varavoimanlähde, jotta yksikkö toimii myös päävirran katketessa. == Lähteet == * Ove Enqvist: Isosaari ja Kuivasaari * Ove Enqvist - Mikko Härö: Varuskunnasta maailmanperinnöksi - Suomenlinnan itsenäisyysajan vaiheet Luokka:Panssarivaunut Luokka:Tykistö
The Great Giana Sisters

The Great Giana Sisters on Time Warp Productionsin kehittämä ja Rainbow Artsin julkaisema tasohyppelypeli. Peli on julkaistu vuonna Amigalle, Amstrad CPC:lle, Atari ST:lle ja Commodore 64:lle. Commodore 64 -version introssa pelin nimeksi mainitaan The Great Gianna Sisters. == Kehitys ja julkaisu == Pelin grafiikasta vastasi Manfred Trenz ja pelin toinen suunnittelija sekä sen ohjelmoija oli Armin Gessert. Musiikin sävelsi Chris Hülsbeck. The Great Giana Sisters muistuttaa vahvasti Nintendon Super Mario Bros. -peliä. Commodore 64 -version kannessa oli jopa Nintendon peliä pilkkaava lause "The brothers are history" (). Yrityksen johto halusi pelin muistuttavan mahdollisimman paljon Super Mariota, mutta Trenz teki erilaisen visuaalisen ilmeen ja keksi omia. Pelimekaniikassa Marion kasvamisen sijaan pelihahmolle annettiin piikkitukka ja koko pysyi samana kuin muutenkin. Vahvistamattoman huhun mukaan Nintendon uhattua Rainbow Artsia oikeustoimilla Rainbow Arts veti The Great Giana Sistersin myynnistä pian sen julkaisun jälkeen ja peruutti lisäksi ZX Spectrumille suunnitellun version julkaisemisen. Alkuperäiset kopiot pelistä ovat nykyään korkeissa hinnoissa keräilijöiden keskuudessa. Huolimatta pelin huonosta saatavuudesta videopelimarkkinoilla pelin luvaton kopiominen on vienyt sen nopeasti kulttimaineeseen. Krakkerit ovat myös muuntaneet pelin spritejä luodakseen Commodore 64:lle ad hoc -version Super Mario Bros. -pelistä. == Tarina == Kaksi sisarta nukahtaa ja herää unimaailmassa, jossa heidän täytyy voittaa esteitä, vihollisia ja kerätä jalokiviä kulkiessaan eri tasoilla. Lopulta he kohtaavat pahan lohikäärmeen, jota vastaan he taistelevat ja keräävät timantin, joka avaa portin takaisin todelliseen maailmaan. == Musiikki == The Great Giana Sistersin tunnusmusiikki on hyvin tunnettu chiptune-musiikin harrastajien piireissä ja erityisesti SID-fanien keskuudessa. Valintaruudun musiikkia on soitettu chiptune-musiikkiin erikoistuneilla nettiradioasemilla. Pelin musiikkia on myös esitetty täyden orkesterin voimin kolmannessa Symphonic Game Music Concertissa vuonna 2005. Lisäksi ruotsalaisen Machinae Supremacy -yhtyeen The Great Gianna Sisters -kappale on cover-kappale pelin teemamusiikista. == Seuraajat == Vuonna 2005 pelistä julkaistiin matkapuhelinversio nimeltään Armin Gessert's Giana Sisters. Sittemmin myös Nintendo DS:lle on julkaistu uudelleenlämmitelty versio vanhasta klassikosta nimellä Giana Sisters DS. Vuonna 2012 Black Forest Games julkaisi samaa nimeä kantavan pelin Giana Sisters: Twisted Dreams ja myöhemmin sen jatko-osat Giana Sisters: Twisted Dreams – Rise of the Owlverlord sekä Giana Sisters: Dream Runners. == Vastaanotto == Pelin Commodore 64 -versio on saanut Commodore User -lehden arvostelussa arvosanaksi 8/10. == Lähteet == == Aiheesta muualla == * * Luokka:Amiga-pelit Luokka:Amstrad CPC -pelit Luokka:Atari ST -pelit Luokka:Commodore 64 -pelit Luokka:Tasohyppelyt Luokka:Vuoden 1987 videopelit Luokka:Videopelikloonit
Dominique Dunne

Dominique Dunne (23. marraskuuta 1959 Santa Monica, Kalifornia Yhdysvallat – 4. marraskuuta 1982) oli yhdysvaltalainen näyttelijä, joka tunnetaan roolistaan Dana Freelinginä elokuvassa Poltergeist (1982). Dunne vietti vuoden Italiassa ennen kuin sai töitä Los Angelesista. Dunne sai pieniä rooleja useista yhdysvaltalaisista televisiosarjoista ennen Poltergeistia 1982. Dunne alkoi vuonna 1982 seurustella losangeleslaisen Ma Maison -ravintolan kokin John Thomas Sweeneyn kanssa. Suhde päättyi pian, ja Sweeney kuristi näyttelijää, joka kuoli muutaman päivän kuluttua sairaalassa. Hän oli 22-vuotias. Sweeney sai vankeusrangaistuksen taposta ja oli vankilassa noin kolme ja puoli vuotta. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1959 syntyneet Luokka:Vuonna 1982 kuolleet
Strutsit

Strutsit (Struthionidae) on lintuheimo, johon kuuluu yksi suku, strutsit (Struthio).Suomen Lajitietokeskus: Strutsit – Struthio Sukuun kuuluu kaksi lajia: strutsi (Struthio camelus) sekä somalianstrutsi (Struthio molybdophanes). Osa tutkijoista pitää jälkimmäistä kuitenkin ensin mainitun alalajina (Struthio camelus molybdophanes), osa erillisenä lajina. == Lähteet == * Taksonomian lähde: http://www.itis.gov/servlet/SingleRpt/SingleRpt?search_topic=TSN&search;_value=174374 === Viitteet === Luokka:Strutsilinnut
Frode Andresen

Frode Andresen (s. 9. syyskuuta 1973 Rotterdam, Alankomaat) on norjalainen uransa lopettanut ampumahiihtäjä. Hän on olympiavoittaja ja maailmanmestari. Andresen syntyi Rotterdamissa ja vietti yhteensä vuoden elämästään Kapkaupungissa Etelä-Afrikassa, Lagosissa Nigeriassa ja Nairobissa Keniassa. Frode Andresen aloitti ampumahiihtouransa vuonna 1985. Hän on osallistunut kolmiin olympialaisiin, kolmiintoista maailmanmestaruuskisoihin ja hiihtänyt maailmancupia kaudesta 1992–1993 lähtien. Hänellä on maailmancupin osakilpailuista 15 ykkössijaa, 15 kakkossijaa ja 17 kolmossijaa. Andresen on kilpaillut myös maastohiihdon maailmancupissa parhaana saavutuksenaan 8. sija Holmenkollenin kisojen 50 kilometrin vapaan hiihtotavan kilpailussa maaliskuussa 2008. Andresen on naimisissa ampumahiihtäjä Gunn Margit Andreassenin kanssa ja heillä oli vuonna 2004 syntynyt David-niminen poika, joka kuitenkin kuoli yllättäen, ilmeisesti epilepsiakohtaukseen, uudenvuodenpäivänä 2018. == Tilastoja == * Olympialaiset ** 1998 Nagano hopeaa 10 km sprintti ** 2002 Salt Lake City kultaa 4 × 7,5 km viesti ** 2006 Torino pronssia 10 km sprintti * Ampumahiihdon maailmanmestaruuskilpailut ** 1999 Kontiolahti: pronssia 10 km sprintti, pronssia 4 × 7,5 km viesti ** 2000 Oslo: kultaa 10 km sprintti ** 2000 Lahti: hopeaa 4 × 7,5 km viesti ** 2001 Pokljuka: pronssia 4 × 7,5 km viesti ** 2007 Anterselva: hopeaa 4 × 7,5 km viesti, pronssia sekaviesti 4 × 6 km * Ampumahiihdon maailmancupin kokonaiskilpailu ** 1995/96: 11 ** 1997/98: 9 ** 1998/99: 11 ** 1990/00: 6 ** 2000/01: 3 ** 2001/02: 5 ** 2002/03: 6 ** 2003/04: 8 ** 2004/05: 15 ** 2005/06: 9 ** 2006/07: 21 == Lähteet == * * === Viitteet === Luokka:Norjalaiset ampumahiihtäjät Luokka:Norjalaiset maastohiihtäjät Luokka:Norjalaiset olympiavoittajat Luokka:Vuonna 1973 syntyneet Luokka:Elävät henkilöt
Vasili Žukovski

Vasili Andrejevitš Žukovski (; 9. helmikuuta (J: 29. tammikuuta) 1783 Mišenskoje, Tulan kuvernementti, Venäjän keisarikuntaŽukovskij, Vasilij. Tietosanakirja osa 10. Tietosanakirja-osakeyhtiö 1919 – 24. huhtikuuta (J: 12. huhtikuuta) 1852 Baden-Baden, Saksa) oli venäläinen runoilija ja merkittävin varhaisen romantiikan kirjailijoista. Hän oli ensimmäinen kansallisesti tunnustettu venäläinen romantikko. == Suku ja koulutus == Žukovski oli venäläisen maanomistajan Afanasi Buninin ja tämän sotavangiksi joutuneen turkkilaisen rakastajattaren avioton lapsi, ja hän sai nimensä kummisedältään. Nuorena hän opiskeli Moskovan yliopiston sisäoppilaitoksessa, jossa sai vaikutteita vapaamuurareilta, englantilaisesta sentimentalismista ja Sturm und Drang -liikkeeltä. == Kirjallinen ura == Vuonna 1802 Žukovski julkaisi Vestnik Jevropy (ven. Вестник Европы, "Eurooppalainen sanansaattaja") -lehdessä vapaan käännöksen Thomas Grayn vuonna 1751 kirjoitetusta runosta Elegia maalaiskylän kirkkomaalla (Elegy Written in a Country Church-Yard) nimellä Selskoje kladbištše (ven. Сельское кладбище, "Maalaiskalmisto"). Hän käänsi venäjäksi myös Homerosta, Schilleriä, Goethea, Scottia ja Byronia. Hänen runokäännöksiään voidaan pitää taiteellisina tulkintoina. Žukovski ei ollut uskollinen kääntäjä ja hän muunteli alkuperäistä tarinaa sekä henkilöiden nimiä vapaasti. Hän korosti käännösten ilmaisevan häntä itseään rehellisesti taiteilijana. Romantiikan kirjailijat kohottivat kääntämisen taiteiden joukkoon. Napoleonin tunkeuduttua Venäjälle Žukovski liittyi asevoimien esikuntaan marsalkka Mihail Kutuzovin alaisuuteen. Tuona aikana hän loi isänmaallisia runoelmia mm. vuonna 1812 Borodinon taistelun jälkeen tehdyn Pevest vo stane russkih voinov (ven. Певест во Стане русских воинов, "Laulaja venäläisten soturien leirissä"), joka sai laajan suosion. Tämä kohensi hänen asemaansa hovissa. Sodan jälkeen hän sanoitti Venäjän kansallislaulun Bože, Tsarja hranin (ven. Боже, Царя храни!, ”Jumala, suojele tsaaria!”), Hänestä tuli myös hovin jäsen ja kotiopettaja vuonna 1815, ja hän tutustui Arzamas- seurassa Aleksandr Puškiniin. Liberaali Žukovski toimi myös vuosina 1825–1841 tulevan keisari Aleksanteri II:n kotiopettajana. Vuonna 1841 Žukovski asettui Saksaan, missä hän nai taiteilijaystävänsä tyttären, 18-vuotiaan Elisabeth Reiternin. Pariskunta sai kaksi lasta. Žukovski kuoli vuonna 1852, ja hänet haudattiin Aleksanteri Nevskin luostariin Pietariin. == Lähteet == Luokka:Venäläiset runoilijat Luokka:Romantiikan kirjailijat Luokka:Vuonna 1783 syntyneet Luokka:Vuonna 1852 kuolleet
Ma-ai

Ma-ai (), joka tarkoittaa japaniksi ”väliä”, on japanilainen budokäsite, jolla luonnehditaan taisteluetäisyyttä vastustajasta. Jokaisella aseella on oma ma- ainsa, joka saattaa vaihdella tekniikan tai aseen ulottuvuuden mukaan. Ma-ai rakentuu myös jokaiselle ihmiselle hänen taidollisten ja fyysisten ominaisuuksiensa mukaan. Ma-ai voi myös muuttua harjoittelun edistyessä tai loukkaantumisen myötä. Myös aseettomilla taistelutaidolla on oma vaihteleva ma-ainsa. Esimerkiksi karaten potku suoritetään pidemmällä ma-ailla kuin judon heitto. == Etäisyyksien määrittäminen == Ma-ai jaetaan kolmeen etäisyyteen. Ozawa Hiroshi: Kendo – The Definitive Guide, sivut 38-41. Kodansha International, 1997 * Tōma, joka tarkoittaa pitkää etäisyyttä. Tällöin harkinta, perääntyminen tai käytettävän tekniikan muuttaminen on vielä mahdollista. * Issoku ittō no ma-ai, jolloin ollaan saavuttu yhden askeleen iskuetäisyydelle. * Chikama, etäisyys, jossa on lähdetty liikkeelle issoku ittō no ma-aista ja jossa suunnan tai tekniikan vaihtaminen sitoutumisen eli sutemin vuoksi ei ole enää mahdollista. == Ma-ain osatekijät == Ma-ai itse koostuu seuraavista määreistä: Bu Samurain ammatti, sivu 46. Hashi 20/1998, 1998. * Käden / käsien otteesta * Aseen pituuden määräämästä ulottuvuudesta * Aseen tehokkaasti leikkaavan terän / iskupinnan sijainnista. * Vastustajien etäisyydestä ja liikkeen suunnasta. ==Lähteet== * * ===Viitteet=== Luokka:Japanilaiset budōkäsitteet
Kirjokiivi

Kirjokiivi (Apteryx haastii, vanh. Apteryx haastihttp://www.itis.gov/servlet/SingleRpt/SingleRpt?search_topic=TSN&search;_value=553790) on Uudessa-Seelannissa elävä lentokyvytön kiivilintu. Se on suhteellisen yleinen kiivilaji Eteläsaarella. Kirjokiivi ei jäänyt kiinni saalistajien kynsiin yhtä helposti kuin sen pienempi sukulainen pikkukiivi. Kirjokiivi on suurin ja pisin kiivilajeista. Se on suurin piirtein kanan kokoinen. Kiivinaaras painaa noin 3,3 kg ja koiras 2,4 kg. Kirjokiivi etsii ruokaa maasta pitkän ja terävän nokkansa avulla. Sen ravintoa ovat muun muassa madot, marjat ja siemenet. Muiden kiivien tapaan kirjokiivi on pääosin yöeläin. Kirjokiivejä on jäljellä enää 20 000 yksilöä, ja lähes kaikki elävät Nelsonin lounaisosan vuorisilla alueilla, länsirannikon pohjoisosissa ja Eteläsaaren vuoristoissa. Pieni määrä elää myös Pohjoissaarella == Lähteet == == Aiheesta muualla == * ARKive - kuvia ja videoita kirjokiivistä (Apteryx haastii) * Pelastakaa kiivi * Great Spotted Kiwi Luokka:Palaeognathae Luokka:Uhanalaiset linnut
CBGB

CBGB (Country, Bluegrass, and Blues) oli musiikkiklubi Manhattanilla, New Yorkissa. Klubi sijaitsi osoitteessa 315 Bowery. Klubin perusti vuonna 1973 Hilly Kristal. Klubin tarkoituksena oli alun perin toimia nimensä mukaista musiikkia esittävien yhtyeiden esiintymispaikkana. Se tuli kuitenkin tunnetuksi yhdysvaltalaisten punk-yhtyeiden esiintymispaikkana. Klubilla esiintyneitä ja sitä kautta kuuluisuuteen nousseita yhtyeitä olivat muun muassa Ramones, Patti Smith Group, Television, Mink Deville, The Dead Boys, The Dictators, Richard Hell & the Voidoids, The Cramps, The Fleshtones, Heartbreakers, Suicide, Misfits, Blondie, Talking Heads ja Bad Brains. Klubi suljettiin maailmanlaajuisesta vastalausekampanjasta huolimatta 15. lokakuuta 2006. Syy sulkemiseen oli vuokranantajan halu käyttää tilaa muuhun tarkoitukseen. Viimeisenä viikonloppuna (13.–14. lokakuuta 2006) CBGB:n pääesiintyjänä oli The Dictators. Lauantaina 14. lokakuuta Blondien Debbie Harry ja Chris Stein esiintyivät akustisesti. Viimeinen konsertti CBGB:ssä pidettiin 15. lokakuuta 2006, ja viimeisenä esiintyjänä nähtiin Patti Smith. CBGB Fashions -niminen liike myy vielä klubiin liittyviä vaatteita ja muita oheistuotteita. Hilly Kristal oli aikeissa avata uuden CBGB-nimisen klubin Las Vegasiin vuoden 2007 aikana. Ideana oli ottaa vanhan klubin tiloista mukaan mahdollisimman paljon irtaimistoa, jotta alkuperäinen CBGB:n henki olisi säilynyt edelleen. Kristal kuoli elokuussa 2007. == Katso myös == Hilly Kristal == Lähteet == Luokka:Yhdysvaltain konserttitalot Luokka:Yökerhot Luokka:Manhattanin rakennukset ja rakennelmat Luokka:Manhattanin kulttuuri Luokka:National Register of Historic Places -kohteet Manhattanilla Luokka:Lower Manhattan
Bayernhymne

Bayernhymne on Etelä-Saksassa sijaitsevan Baijerin osavaltion virallinen hymni, jonka on sanoittanut Michael Öchsner ja säveltänyt Konrad Max Kunz vuonna 1860. Öchsnerin alkuperäinen runo käsitti kolme säkeistöä, mutta nykyään vain kaksi ensimmäistä ovat virallisia. == Teksti == 1\. Gott mit dir, du Land der Bayern, deutsche Erde, Vaterland! Über deinen weiten Gauen ruhe seine Segenshand! |: Er behüte deine Fluren, schirme deiner Städte Bau Und erhalte dir die Farben seines Himmels, weiß und blau! :| 2\. Gott mit dir, dem Bayernvolke, dass wir, uns'rer Väter wert, fest in Eintracht und in Frieden bauen uns'res Glückes Herd! |: Dass mit Deutschlands Bruderstämmen einig uns ein jeder schau und den alten Ruhm bewähre unser Banner, weiß und blau! :| (Öchsnerin runon kolmas säkeistö) 3\. Gott mit ihm, dem Bayern-König, Segen über sein Geschlecht! Denn mit seinem Volk im Frieden Wahrt er dessen heilig Recht! Gott mit Ihm, dem Landesvater, Gott mit uns in jedem Gau, Gott mit dir, du Land der Bayern, Deutsche Heimat Weiß und Blau. == Eri versioita hymnistä == Joseph Maria Lutzin versio 1948 1\. Gott mit dir, du Land der Bayern, Heimaterde, Vaterland! Über deinen weiten Gauen Walte seine Segenshand! |: Er behüte deine Fluren, schirme deiner Städte Bau Und erhalte dir die Farben deines Himmels, weiß und blau! :| 2\. Gott mit uns, dem Bayernvolke, Wenn wir, unsrer Väter wert, Stets in Eintracht und in Frieden Bauen unsres Glückes Herd; |: Dass vom Alpenland zum Maine Jeder Stamm sich fest vertrau Und die Herzen freudig eine Unser Banner, weiß und blau! :| 3\. Gott mit uns und Gott mit allen, Die der Menschen heilig Recht Treu beschützen und bewahren Von Geschlechte zu Geschlecht. |: Frohe Arbeit, frohes Feiern, Reiche Ernten jedem Gau! Gott mit dir, du Land der Bayern Unterm Himmel, weiß und blau! :| Toinen versio Öchsneriltä Für Bayern Gott mit dir, du Land der Bayern, Deutsche Erde, Vaterland! Über deinen weiten Gauen Ruhe Seine Segenshand! Er behüte deine Fluren, Schirme deiner Städte Bau Und erhalte dir die Farben (und der Himmel dir erhalte) Seines (Gottes) Himmels Weiß und Blau!(seine Farben Weiß und Blau!) Gott mit uns, dem Bayernvolke, Dass wir, unserer Väter wert, Fest in Eintracht und in Frieden Bauen unseres Glückes Herd! Dass mit Deutschlands Bruderstämmen [dass in Not und in Gefahren](dass der Freund da Hilfe finde,) Einig uns der Gegner schau Und den alten Ruhm bewähre Unser Banner Weiß und Blau. Gott mit ihm, dem Bayer-König! Segen über sein Geschlecht! (Vater Max aus Wittelsbach) Denn mit seinem Volk in Frieden (über seinem Hause wölbe) Wahrt er dessen heilig Recht. (sich des Himmels schirmend Dach) Gott mit ihm, dem Landesvater!(Gott erhalte uns den Herrscher,) Gott mit uns in jedem Gau! (Volkes Glück in jedem Gau! Gott mit dir, du Land der Bayern,(reiner Sitte, deutscher Treue) Deutsche Heimat Weiß und Blau! (ew'ge Farben Weiß und Blau!) == Lähteet == == Aiheesta muualla == * Hymni (mp3) Luokka:Saksalaiset isänmaalliset laulut
Laskimon taskuläppä

Laskimon taskuläppiä on erityisesti raajalaskimoiden sisäseinämissä. Ne varmistavat, että laskimoveri virtaa vain yhteen suuntaan, eli kohti sydäntä. Kun laskimon ympärillä olevat lihakset supistuvat, läpät aukeavat päästäen veren eteenpäin. Kun ympärillä olevat lihakset veltostuvat, läpät sulkeutuvat estäen veren takaisinvirtauksen. luokka:Laskimot
August Raatikainen

August Raatikainen -nimisiä henkilöitä ovat olleet: * August Raatikainen (1874–1937), maalaisliittolainen poliitikko ja ministeri * August Raatikainen (1884–1952), Suomen Sosialistisen Työväenpuolueen poliitikko
Hope (Swallow the Sunin albumi)

__NOTOC__ Hope on Swallow the Sunin kolmas albumi. Se julkaistiin Spinefarmin kautta 7. helmikuuta 2007. Albumi nauhoitettiin syys- ja lokakuun aikana vuonna 2006 Seawolf-studioilla, Helsingissä. Nauhoittamisesta ja miksaamisesta vastasi Sami Kokko. Albumi nousi Suomen virallisen listan kolmannelle sijalle, ja se pysyi listalla yhteensä kolme viikkoa. Kappaleessa "The Justice of Suffering" vierailee Katatonia-yhtyeen laulaja Jonas Renkse. Kappaleesta "Don't Fall Asleep" julkaistiin single, joka sijoittui Suomen singlelistalla parhaimmillaan sijalle kolme. Kappaleesta kuvatun musiikkivideon ohjasi paremmin Stam1na-yhtyeen laulaja-kitaristina tunnettu Antti Hyyrynen. Singlen toinen kappale "These Low Lands", joka päätyi myös albumin digipak-painoksen bonuskappaleeksi, on englanninkielinen cover-versio Timo Rautiainen & Trio Niskalaukauksen "Alavilla mailla" -kappaleesta, ja kappaleessa vierailee Amorphiksen laulaja Tomi Joutsen. Myös kappaleesta "Doomed to Walk the Earth" on tehty musiikkivideo. == Kappaleet == # # # # # # # # Digipakin bonuskappale # * == Kokoonpano == * Matti Honkonen – basso * Markus Jämsen – kitara * Mikko Kotamäki – laulu * Aleksi Munter – kosketinsoittimet * Pasi Pasanen – rummut * Juha Raivio – kitara === Vierailijat === * Tomi Joutsen – laulu kappaleessa "These Low Lands" * Jonas Renkse – laulu kappaleessa "The Justice of Suffering" == Arvostelut == * Desibeli.net: Desibeli.net: Levyarvio * Imperiumi: 9/10Swallow The Sun: Hope Viitattu 13.12.2022. * Soundi: Soundi: Levyarvio == Lähteet == == Aiheesta muualla == * Swallow the Sunin virallinen sivusto * Swallow The Sun: Hope * Swallow The Sun: Don't Fall Asleep * * Luokka:Vuoden 2007 albumit Luokka:Swallow the Sunin albumit
Brandenburgerlied

Brandenburgerlied on Brandenburgin osavaltion epävirallinen hymni, joka tunnetaan myös nimellä Märkische Heide, märkischer Sand. Laulun on säveltänyt ja sanoittanut Gustav Büchsenschütz (1902–1996) ja sen ensiesitys oli toukokuussa 1923. Luokka:Saksalaiset isänmaalliset laulut
Esko Jalkanen

Esko Sakari Jalkanen (5. kesäkuuta 1921 Laukaa - 5\. elokuuta 2007) oli suomalainen kirjailija, metsänhoitaja, puutarhuri ja Luonnonvoimat ry -nimisen new age -yhdistyksen perustaja. Jalkanen toimi kauppapuutarhurina Lievestuoreella ja oli jo varhain kiinnostunut luonnonmukaisesta viljelystä. Hän tuli tunnetuksi henkimaailman asioita ja luontoa käsittelevistä kirjoistaan. Hänen teoksistaan välittyvässä todellisuuskäsityksessä ihminen jaetaan fyysisestä, eteerisestä, astraalisesta, mentaalisesta, buddhisesta ja muista vielä korkeammista tasoista koostuvaksi kokonaisuudeksi. Eteeristä tasoa Jalkanen kutsuu teoksissaan eetteritasoksi. == Teoksia == * * * == Aiheesta muualla == * Esko Jalkanen – Luonnonvoimat-yhdistys ry. * Esko Jalkanen Elonetissä Luokka:Suomalaiset kirjailijat Luokka:Suomalaiset metsänhoitajat Luokka:Vuonna 1921 syntyneet Luokka:Vuonna 2007 kuolleet